钦定古今图书集成/明伦汇编/闺媛典/第113卷 > 皇清十九 > 郑朝新妻吕氏
## 钦定古今图书集成/明伦汇编/闺媛典/第113卷 > 皇清十九 > 郑朝新妻吕氏

按《永春县志》：吕氏，名昭容，归化教谕兆熊之孙女。幼读《孝经》，晓大义。年十八归郑朝新，相夫谨，事孀姑黄氏孝。越五年，朝新殁，氏遗腹生女不育，即誓以身殉。适夫兄举次男，姑谋立后，勉妇𫗴粥，为抚孤计。遂取侄腹之密裁绢作母子还顾图，绣“明月” 二金字于图上，自题云：“身体执金玉，志节凌冰霜。” 藏箧中，及大祥前一日，氏父震章适过其家，氏曰：“呵！爹来，儿愿毕矣。” 父不意其为永诀也。大祥日，鸡初鸣，请主拜奠，告其姑，废彻将就浴，姑许之。遂诣旁舍，掩户挂绣图于壁上，结缳而绝，时年二十有四。